Hatirang pangmadla

[thumb|Mga *app icon* ng hatirang pangmadla, tulad ng (simula sa itaas, pakanan) [X (hatirang pangmadla)|X, YouTube, Blogger, Digg, Behance, WhatsApp, LinkedIn, Vimeo, Facebook, SnapChat, Quora, Skype, Spotify, SoundCloud, Telegram Messenger, Facebook Messenger, Yandex, Pinterest, TikTok, Instagram, Reddit, at Tumblr.]]
Ang **hatirang pangmadla** o **sosyal medya** () ay ang tawag sa mga interaktibong teknolohiya na nagsisilbing tagapamagitan sa pagpapalitan, pamamahagi, at paglilikha ng mga impormasyon, kaisipan, interes, at iba pang uri ng mga pahayag sa mundong digital, sa pamamagitan ng mga birtwal na pamayanan at network. Bagamat may mga pagtatalo sa pagpapakahulugan nito dahil na rin sa lawak at saklaw ng mga kasalukuyang hatirang pangmadla sa Internet, may mga magkakapareho itong mga katangian:
# Mahalaga sa mga ito ang mga pinapasok na nilalaman ng mga tagagamit nito — tulad ng mga paskil o *post*, teksto, at komento, gayundin ng mga larawan o bidyo, pati na rin ang mga datos na nabuo sa pamamagitan ng pakikipag-ugnayan sa iba onlayn.
# Pinadadali ng mga hatirang pangmadla ang pagbubuo ng mga onlayn na social network sa pamamagitan ng pag-uugnay ng profile ng isang tagagamit sa ibang mga profile ng mga indibidwal o pangkat. Ang nagbabagong ugnayan sa pagitan ng tao at teknolohiya ay ang sentro ng umuusbong na larangan ng .

Ilan sa tanyag na hatirang pangmadla na mga websayt na may higit sa 100 milyong nakarehistrong mga tagagamit ay Facebook (at ang kaugnay nitong Facebook Messenger), TikTok, WeChat, Instagram, QZone, Weibo, Twitter, Tumblr, Baidu Tieba, at LinkedIn. Depende sa pagkahulugan, ang ibang kilalang mga plataporma na minsang tinukoy bilang mga serbisyong hatirang pangmadla ay YouTube, QQ, Quora, Telegram, WhatsApp, LINE, Snapchat, Pinterest, Viber, Reddit, Discord, VK, Microsoft Teams, at marami pa. Ang mga Wiki ay halimbawa ng kolaboratibong paglikha ng mga nilalaman. 

Naiiba ang mga outlet ng hatirang pangmadla sa nakagisnang midya (tulad ng nakaimprentang mga magasin at pahayagan, at pagsasahimpapawid ng telebisyon at radyo) sa maraming paraan, tulad ng kalidad, abot o saklaw, dalas, utilidad, kakagyatan, at pagkapermanente. Bukod dito, gumagana ang mga outlet ng hatirang pangmadla sa isang *diyalohikong* sistema ng transmisyon (iyan ay, mula sa maraming mga tagapag-imporma patungo sa maraming mga tagatanggap), samantalang gumagana ang mga outlet ng nakagisnang midya sa *monolohiko* na modelo ng transmisyon (isang pinagmumulan patungo sa maraming mga tagatanggap). Halimbawa, dinadala ang isang pahayagan sa maraming mga suskriptor at ang isang himpilan ng radyo ay nagsasahimpapawid ng parehong mga palatuntunan sa isang buong lungsod.

Maraming mga indibidwal ang nakapapansin sa malawak na saklaw ng mga positibo at negatibong epekto ng paggamit ng *social media*. Maaari itong makatulong upang mapabuti ang koneksyon ng isang indibidwal sa mga tunay o *onlayn* na komunidad at maaaring maging isang epektibong kagamitan para sa komunikasyon (o *marketing*) ng mga korporasyon, negosyante, organisasyon, mga grupo ng adbokasiya, mga partidong pampulitika, at pamahalaan. Nakikita rin nila ang pagkakaroon ng pagtaas sa mga kilusang pakikibaka at panlipunan gamit ang *social media* bilang isang kasangkapan para sa pakikipag-usap at pag-oorganisa sa tuwing may mga kaguluhan sa pulitika at lipunan.

## Tingnan din
* Bagong midya
* 
* 
* 
* 
* 
* 
* 
* 

* 
* Social networking service
* Talaan ng mga hatirang pangmadla na may higit 100 milyong mga aktibong gumagamit
* 
;Ayon sa bansa
* Paggamit ng hatirang pangmadla sa Pilipinas

## Talababa
## Mga sanggunian
## Mga karagdagang babasahin
* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

* 

*

* 

* 

* 

* 

* 

* 

* 

## Mga kawing panlabas
*


Kategorya:Kolaboratibong mga proyekto
Kategorya:Mga social network